กองทุน CRYSTAL ลากระดานหุ้น เทรด 28 พ.ย.62 วันสุดท้าย
แปลงร่างใหม่เป็นทรัสต์เพื่อการลงทุนในสิทธิการเช่าอสังหาริมทรัพย์ บัวหลวง เค.อี.รีเทล หรือ BKER บลจ.บัวหลวง คาดเทรดกลางธ.ค.นี้
28 พ.ย. 2562

แปลงร่างใหม่เป็นทรัสต์เพื่อการลงทุนในสิทธิการเช่าอสังหาริมทรัพย์ บัวหลวง เค.อี.รีเทล หรือ BKER บลจ.บัวหลวง คาดเทรดกลางธ.ค.นี้
นักลงทุนที่ถือหน่วยลงทุน กองทุนรวมอสังหาริมทรัพย์คริสตัล รีเทล โกรท (CRYSTAL)อยู่แล้ว วันนี้ (28 พ.ย. 62) กองทุน CRYSTAL จะซื้อขาย หรือเทรดในตลาดหุ้นเป็นวันสุดท้าย
ส่วนวันที่ 29 พ.ย. ตลาดหลักทรัพย์ฯ จะขึ้น SP หยุดพักการซื้อขาย CRYSTAL หลังจากนั้น ทุกคนเตรียมพร้อมพบกับความน่าตื่นเต้น กับการแปลงร่างใหม่ เป็น ทรัสต์เพื่อการลงทุนในสิทธิการเช่าอสังหาริมทรัพย์ บัวหลวง เค.อี.รีเทล (BKER: บี เค อี อาร์) ที่จะสร้างโอกาสเพิ่มผลตอบแทนให้ผู้ลงทุนได้มากกว่ากองทุนรวมอสังหาฯ
...นักลงทุนไม่ต้องห่วง เพราะอดใจรออีกไม่นาน นายพรชลิต พลอยกระจ่าง รองกรรมการผู้จัดการ Head of Real Estate &amp; Infrastructure  Investment บริษัทหลักทรัพย์จัดการกองทุนรวม (บลจ.) บัวหลวง คาดว่า ประมาณกลางเดือน ธ.ค. นี้ ‘BKER’จะมาเทรดในตลาดฯ